Rodzane bin Haji Mohamed

Rodzane bin Haji Mohamed atau lebih dikenali sebagai Jojet dilahirkan pada  di Tangkak, Muar, Johor dan dibesarkan di Lembah Keramat, Kuala Lumpur. Beliau mula menempa nama sebagai pemain dram kumpulan rock terkenal Malaysia iaitu Kumpulan Gersang pada tahun 1987. Sebelum menganggotai kumpulan Gersang, Jojet adalah pemain dram untuk menubuhkan kumpulan Teruna Sekampung pada tahun 1984 namun tidak sempat untuk menukar nama kumpulan Wings. Bakat luar biasa yang dimilikinya menjadikan beliau terkenal dan popular sebagai pemain dram di Malaysia, sebaris dengan pemain dram yang lain seperti Yazit Search, Black Wings dan Lola XPDC. Beliau sempat menikmati puncak popularitinya sebagai pemain dram apabila telah menyertai Wings pada tahun 1991, menggantikan Black anggota asal Wings yang menarik diri dari kumpulan tersebut kerana ingin menyertai kumpulan Strangers dan Lefthanded. Jojet juga adalah anggota asal kumpulan Dragon Malaya yang diasaskan oleh Awie pada tahun 2000.

Permulaan Karier

Pada tahun 1984, Jojet bersama 4 lagi orang rakan sekolahnya (Awie, Syam, Baharom & Ipin) telah menubuhkan yang diberi nama kumpulan Teruna Sekampung sebuah kumpulan muzik di mana mereka berhasrat untuk memperjuangkan irama rock dalam industri muzik tanahair dan beliau bertindak sebagai pemain dram. Bakat Jojet mula dikesan dan dicungkil dari band muzik yang belum diberi nama pada ketika itu. Hal ini didorong oleh penerimaan mereka terhadap muzik rock yang mendapat sambutan yang begitu hangat di Malaysia, ditambah lagi dengan kemunculan kumpulan yang memperjuangkan irama tersebut seperti Sweet Charity, Lefthanded dan Search pada ketika itu. Teruna Sekampung telah melalui beberapa pertukaran ahli sehingga ahli terakhir ialah Awie (penyanyi), Sham (gitar utama), Rahmat (gitar irama - menggantikan Baharom), Rashib (keyboard), Zul (bass - menggantikan Ipin) dan Jojet (dram).

Rahmat, Rashib, Zul dan Jojet telah mengambil keputusan untuk keluar dari Teruna Sekampung dan menjadi pemuzik bebas (gitar irama), (keyboard), (gitar bass) dan (drum) di Kuala Lumpur dan digantikan oleh Black dan Eddie telah menyertai kumpulan dan kumpulan ini menukar namanya menjadi Wings. Tidak lama selepas itu, beliau didatangi oleh dua orang pemuzik terkenal iaitu Yem Bai (pemain bass kumpulan BPR) dan Ito Blues Gang dan mereka memperkenalkan beliau dengan kumpulan Gersang yang ketika itu baru sahaja berhijrah ke Kuala Lumpur dengan 3 orang anggota iaitu Man Bai (vokal), Kid (gitar utama, kemudian bersama Search) & Man Greng (bass). Kebetulan, Gersang memang memerlukan pemain dram baharu setelah pemain dram asal Gersang, Razak Kerajaan menarik diri atas sebab-sebab tertentu. Tidak mengambil masa yang lama, Jojet terus bersetuju untuk memulakan karier profesionalnya bersama kumpulan tersebut dan memulakan proses rakaman album pertama berjudul Gersang yang diterbitkan pada tahun 1987.

Kemunculan Bersama Kumpulan Gersang

Bersama Kumpulan Gersang, Jojet sempat menghasilkan tiga buah album bermula dengan album Gersang  yang hits dengan lagu Masih Aku Terasa pada tahun 1988.

Berikut kejayaan album pertama Gersang yang terjual sebanyak 90,000 unit, mereka kemudiannya menghasilkan album kedua pada tahun yang sama berjudul Takdir. Sekali lagi album itu mendapat sambutan yang hangat apabila album yang hits dengan lagu Suratan Takdir mencatatkan jualan melebihi 80,000 unit.

Dalam album ketiga Gersang yang berjudul B29, populariti mereka sedikit tercalar apabila album itu hanya mencatatkan jualan sebanyak 29,000 unit berikutan pertukaran pemain gitar utamanya pada ketika itu. Namun itu tidak mematahkan semangat Jojet dan anggota lain, sebaliknya berusaha untuk naik semula dengan memulakan proses rakaman album keempat. Malangnya semasa mereka membuat persiapan untuk menghasilkan album keempat, Man Bai telah menghidap penyakit tonsil yang serius sehingga menyebabkan proses rakaman tergendala. Hal ini telah membawa kepada pembubaran kumpulan Gersang dan kesemua anggotanya membawa haluan masing-masing selepas tamatnya kontrak Konsert Jelajah Lucky Strike.

Menyertai Kumpulan Wings

Tidak lama selepas kumpulan Gersang dibubarkan, beliau dipelawa oleh Wings untuk menyertai kumpulan Wings pada tahun 1990, menggantikan Black ialah pengasas dan anggota asal Wings yang menarik diri akibat daripada perselisihan faham antara Black dan pihak pengurusan Wings. Sepanjang penglibatnya dalam Wings, Jojet sempat merakamkan enam buah album seperti Jerangkung Dalam Almari (1991), Best Of Wings, Double Trouble (Bersama Search)(1992), Bazooka Penaka. Album ini merupakan album terbaik yang dihasilkan oleh Wings baik dari segi susunan muzik dan juga jualan yang mencecah 300,000 unit (1993) dan Wings & Superfreinds Part 1 & 2 (1994) yang terjual sebanyak 100,000 unit. Selepas itu, Jojet mengambil keputusan untuk mengundurkan diri dari Wings. Desas desus ada mengatakan Jojet bakal sertai kumpulan New Boyz, namun telah dinafikan oleh Jojet sendiri. 

Dalam dunia lakonan, Jojet pernah terlibat sebagai pelakon undangan bersama kumpulan Wings dalam filem Pemburu Bayang (1993) dan Putera (1994).

Pasca Wings & Perkembangan Terkini Jojet

Hanya seketika sahaja Jojet menikmati zaman kegemilangannya sebagai pemain dram Wings, beliau mengambil keputusan mwnarik diri dari kumpulan tersebut pada tahun 1994 . Hal ini juga di dorong oleh pengunduran penyanyi Wings, Awie yang juga sahabat baiknya sendiri.

Selepas meninggalkan Wings, Jojet menerima tawaran berlakon di dalam beberapa buah filem antaranya Sembilu 2, Tragedi Oktober, Merah, Nafas Cinta dan Bara termasuk drama undangan bersama Hattan. Kemudianya Jojet bersama Awie dan rakannya ketika bersama kumpulan Gersang, Kid Search menubuhkan sebuah band projek yang diberi nama Dragon Malaya pada tahun 2000 yang memuatkan 3 buah lagu (Rentap, Kuda 3 Kaki dan Bumi Kita Ada Naga (Melayu Ada Naga)) di dalam album solo Awie yang berjudul Rentap. Jojet kemudiannya tidak lagi aktif di dalam bidang seni kerana ingin fokus sepenuh masa terhadap perniagaannya. Pada tahun 2010, beliau akhirnya kembali aktif bersama kumpulan Gersang sehingga kini, termasuk juga yang masih ramai dikalangan peminat berharap Jojet kembali aktif bersama Awie seperti dahulu.

Kategori:Kelahiran 1968
Kategori:Orang Melayu
Kategori:Orang dari Johor
Kategori:Orang dari Tangkak